Klipspruit River Resort - Resensies
Riana P - May 2019
Friendliness, clean and easy to get there.
It is easy to find Klipspruit River Resort. You arrive with friendly service, clean facilities and ablutions. Perfect for an overnight stay whilst travelling and also when visiting NAMPO.
Lisa D - Jan 2019
Die eienaars en personeel was baie vriendelik en behulpsaam. Cabin was skoon met aankoms. Die baie reën was minder aangenaam en maak die grondpad moeilik om te ry met 'n lae voertuig. Het lekker gerus.
Jackie V - May 2018
Ongelooflike uitsig op Vaalrivier.
Baie lekker gewees. Die grondpad was op plekke erg sinkplaat veral vir gewone motor maar groot gedeelte was in goeie toestand. Ons is gasvry ontvang, die eenheid was skoon en netjies en ten spyte van Vrystaat se koue het ons lekker warm geslaap. Klipspruit is lekker geleë as jy Nampo toe gaan en oorslaapplek soek.
Jacqueline V - May 2018
Baie lekker kampplek.
Grondpad net effens rof na die kampplek toe, kan rerig waar verder nie kla, als anders was perfek!
Die plek is skoon en netjies met goeie matrasse en beddegoed. 'n Kraan vir tande borsel en ketel water, as ook 'n tafel vir tasse en kombuis werk in die huis sal handig wees. Gelukkig het ek 'n dag voor die tyd gebel en was ons voorbereid op ablusieblokke, tog was ons nie bewus dat al 6 slaap in een kamer met 3 dubbelbeddens nie. Ek dink 'n paar foto's aan binne kant sou ons voorberei het.
Tasj V - May 2018
Vriendelike, rustige oord.
Lieflike, skoon oord met die vriendelikste werkers en gaste. Hulle het 'n kiosk wat lekker vinnige wegneemetes maak, daar is ook 'n kroeg wat oor die rivier uitkyk en albei se pryse is regtig bekostigbaar. Dit was 'n groot teleurstelling dat die waterpark onder konstruksie was en dit nie genoem was nie. Ons sal weer soontoe gaan en ek sal dit vir seker aanbeveel sodra die waterpark gereed is. Daar is baie potensiaal by hierdie pragtige oord.
John B - Apr 2018
Veilige kampterrein. Vriendelike personeel. Puik diens.
Afrikaans-vriendelik. Netjiese, skoon kampterrein en huisies. Hulpvaardige personeel. Kompeterende tariewe. Waarde vir jou geld. Goeie kliëntediens.
Elrina N - Apr 2018
Dit was 'n rustige omgewing.
Ons het baie lekker ontspan. Die grond oppervlaktes is net nie lekker gelyk om as familie langs mekaar te kampeer en die ablusie geriewe was baie swak, daar was baie min toilette en storte en jy was gelukkig om water te hê om te stort of warm water. Die mense is baie vriendelik daar en ek glo hulle sal kan werk maak van die probleem areas.
Die Klipspruit span was nie bewus van die klagtes nie en daarom is dit moeilik om werk te maak daarvan. Die oord was vol bespreek en daar was geen klagtes oor warm water probleme of gaste wat nie kon stort of bad nie. Sou ons bewus wees van enige so iets kon ons dadelik daaraan aandag gee. Onthou ons span is daar om jou tyd hier so gemaklik as moontlik te maak.
Frans K - Apr 2018
Die boskamp waarin ons sou bly is onbegaanbaar a.g.v. reën. Ons is toe geskuif na 'n beter staan plek met ablusieblok. Daar was geen warmwater nie, want die geyser was foutief. Dis later reggemaak, maar was dan en wan warmwater. Ons klein dogter van 'n jaar moes in die koue ver gaan na ander badkamer waarvan daar aan die anderkant van die kamp ook net een is. Ons badkamer is so van spinnekoppe en spinnerakke gewees die Vrydagaand dat niemand daar wou in nie. Dan, die mense wat visvang het heel nag langs ons tente gedrink en raas, so dat dit regtig ...
Die boskamp waarin ons sou bly is onbegaanbaar a.g.v. reën. Ons is toe geskuif na 'n beter staan plek met ablusieblok. Daar was geen warmwater nie, want die geyser was foutief. Dis later reggemaak, maar was dan en wan warmwater. Ons klein dogter van 'n jaar moes in die koue ver gaan na ander badkamer waarvan daar aan die anderkant van die kamp ook net een is. Ons badkamer is so van spinnekoppe en spinnerakke gewees die Vrydagaand dat niemand daar wou in nie. Dan, die mense wat visvang het heel nag langs ons tente gedrink en raas, so dat dit regtig nie 'n plesier was nie.
Die eenhede is ontoegerus en nie geskik vir 'n gesin nie. Die werf lyk soos 'n scrap yard en ek kan die oord glad nie aanbeveel nie. Dit is 'n jammerte, want die ligging bied ongelooflike potensiaal.
Die werf waar bouwerk tans plaasvind is op ons privaat eiendom en duidelik gemerk met "Geen Toegang" bordjies. Ons hoop om hierdie so gou moontlik af te handel sodat dit uit die oog is vir gaste wat daar verby loop, alhoewel dit nie deel van die oord is nie.
Nadat ons span verder navraag gedoen het was die kliënt se kommentaar oor die eenheid slegs van toepassing dat daar nie ingeboude kaste in die eenheid is nie. Ons span werk baie hard om seker te maak gaste se verblyf is aangenaam en gerieflik, en is altyd oop vir voorstelle...
Nadat ons span verder navraag gedoen het was die kliënt se kommentaar oor die eenheid slegs van toepassing dat daar nie ingeboude kaste in die eenheid is nie. Ons span werk baie hard om seker te maak gaste se verblyf is aangenaam en gerieflik, en is altyd oop vir voorstelle om te verbeter. Die eienaar het die kliënt geskakel en dit blyk dat hulle andersins tevrede was. Ons hoop om julle binnekort weer te sien.
Charles T - Feb 2018
Net die lugversorging in die eenheid het nie gewerk nie en daar was geen gekwalifiseerde persoon om aandag daaraan te gee nie. Geen van die glybane het gewerk nie, alhoewel dit in werkende toestand geadverteer is.
Dediree H - Jan 2018
We had a wonderful time, it was so relaxing and the staff were very friendly especially Ronald, he was always busy trying to make everyone happy and making sure everyone's needs were seen to. We will definitely be going back.
Kinders het dit baie geniet!
Baie netjies, kinders het dit baie geniet!
Riaan M - Oct 2017
Lekker gesonde lewensmanier.
Petrus M - May 2017
Ek en vriende het daar oorgebly vir Nampo besoek so die omgewing en fasiliteite by die oord kan ek nie oor 'n regverdige mening gee nie. Die huisvesting is baie basies maar skoon en goed toegerus. Die bestuur en personeel was ontsettend hulpvaardig en vriendelik. Dit staan uit bo alles.
Johan J - Feb 2017
Beste gasvryheid ooit.
Kan nog aandag gee aan die volgende: merk staanplekke, krane wat werk, insek-afweerders in die aand, plaaslike kliënte wat gebruik maak van die winkel en dan deur die kamp en swemarea loop, waar sit jy die opwasplek se ligte aan? Pad in die oord: as dit reën bly weg! Rigtingaanwysigings na oord was groot ompad, het 'n baie korter pad gekry en ook grondpad soos aanwysigings. Winkel en "take-aways" moet geadverteer word op website! Bestes: winkel en bar word oopgemaak "on request" wanneer jy ook al wil! Werksmense baie vriendelik.
Elize V - Feb 2017
Veilig, gasvrye mense en lekker ontspannend.
Beslis aan te beveel. Baie veilig, baie plek vir 'n lewendige 3-jarige om rond te hardloop. Eenheid was silwerskoon, als wat jy nodig het. Winkeltjie op die perseel is baie gemaklik en die feit dat daar gedurig verbeteringe gedoen word (selfs in die reën) was indrukwekkend. Sal beslis weer soontoe gaan! Ons was bietjie geïrriteerd nadat ons die mislike pad tussen Parys en Bothaville moes ry, maar 5 minute by Klipspruit en almal het weer ontspan. Die mans het die visvang baie geniet en die kinders die swembaddens en glyplanke.
Jarina S - Sep 2016
Rustige atmosfeer en mooi natuurskoon.
Ons het heerlik in die chalet gebly. Die gas-geyser help dat daar vir almal lekker warm water is en ek was verbaas oor die mooi geriewe en plekkie. Die chalet was skoon en netjies en het 'n pragtige uitsig oor die rivier. Die personeel was vriendelik en behulpsaam. Ek hou baie daarvan dat daar meer as een swembad is en die speelparkie vir die kinders was ook lekker. Dit is ook baie gerieflik vir visvang, want die afstand van die chalet na die viswaters is lekker naby. Dankie vir 'n LekkeSlaap-wegbreeknaweek. Ek sou dit aanbeveel vir vriende of 'n ...
Ons het heerlik in die chalet gebly. Die gas-geyser help dat daar vir almal lekker warm water is en ek was verbaas oor die mooi geriewe en plekkie. Die chalet was skoon en netjies en het 'n pragtige uitsig oor die rivier. Die personeel was vriendelik en behulpsaam. Ek hou baie daarvan dat daar meer as een swembad is en die speelparkie vir die kinders was ook lekker. Dit is ook baie gerieflik vir visvang, want die afstand van die chalet na die viswaters is lekker naby. Dankie vir 'n LekkeSlaap-wegbreeknaweek. Ek sou dit aanbeveel vir vriende of 'n gesin wat bietjie wil wegkom.